Die bul en die haan – Toortsie, Kameel en Bokbaaivygie se blog
Die bul en die haan
November 20, 2014 November 20, 2014 ~ Toortsie
Mandore is ‘n Jerseybul, en baie mense sal kan getuig: ‘n Jerseybul is nie altyd ‘n maklike kalant nie. Mandore is die uiterste van uiterstes. Almal in die buurt het van hom geweet. Want sien, hy het dit sy WERK gemaak om die lande te patrolleer en het homself al van ver af erg duidelik gemaak. Moeilik. Voertuie was sy GROOTSTE uitdaging.
Vir lank het ons vir Mandore kans gegee om sy humeur uit te leef, maar het besef daar gaan ‘n fout kom. Iewers gaan iemand baie seer kry…
Kyk, mense misgis hulle soms met Jerseybulle, en ek kan ‘n hele paar stories vertel van mense wat al in ‘n kraal deur ‘n Jersybul vasgedruk is. Jy kom nie heel anderkant uit nie.
Lank, lank gelede, toe die stal nog in aanbou was, was daar ‘n insidentjie, wat tot ‘n hofsaak gelei het. Ag, die saak was erg uitgerek oor belaglikhede. Eintlik was die hele situasie belaglik.
Die persoon het toe uiteindelik die kans gekry om sy storie in die hof te vertel. Onder andere vertel hy hoe die BUL en VOLSTRUISE hom gejaag het terwyl hy gevlug het, en en en…
Terloops, die stal was toe nog in aanbou en daar was GEEN diere op die betrokke plaas nie, net saailande. 😉
Genadiglik was Mandore nie daar nie.
RIP Mandore. Nou sal NIEMAND jou meer kwaad maak nie.
Hier was Mandore so ‘n bietjie meer as ‘n jaar oud.
‹ PreviousSwak plekke in ons mondering
Next ›die platteland…
18 thoughts on “Die bul en die haan”
November 20, 2014 om 11:04 vm
Ag nee – is Mandore nou dood? My pa moes ook vir Ferdinand III (stoetbul) skiet, omrede buurvrou aanhou kla oor die drade verwoes tussen ons en haar koeie, toe vat my pa sy geweer – ons het baie gehuil agterna … wou vir 3 maande nie aan Ferdinand se lekker vleis eet nie …
November 20, 2014 om 11:35 vm
Ongelukkig het sy beduiweldheid hom duur te staan gekom. Gabriël sal nou sy skoene moet volstaan.
November 20, 2014 om 5:22 nm
Ai, arme Mandore. Kon julle hom nie kastreer en laat aftree nie?
November 20, 2014 om 5:23 nm
Kan jy dalk ‘n foto van Mandore opsit, seblief? Sal graag wil sien hoe hy gelyk het.
November 20, 2014 om 5:53 nm
Karen, ek het net een van toe hy nog jonk was. In kraal, so ek weet verseker hy het mooier as dit gelyk.
November 20, 2014 om 5:58 nm
Ek het opgesit. Die enigste foto wat ek van hom het.
November 20, 2014 om 7:05 nm
Dankie! Hy het toe al mooi gelyk! RIP x
November 20, 2014 om 7:23 nm
November 20, 2014 om 6:35 nm
Ai toggie, arme Mandore; dit was sekerlik nie sy skuld dat hy nou so ‘n beneukte streek gehad het nie. 😦
Nee, maar die haan het wel ‘n keuse gehad.
Beneuk stel dit liggies.
November 20, 2014 om 10:57 nm
Ag arme ding!Maar dis seker maar beter so.
November 21, 2014 om 8:01 vm
Ja, want as hy nou iemand se voertuig geskraap het, of ‘n mens doodgemaak het, is daar weer nuwe probleme. Ongelukkig het ‘n mens ‘n verantwoordelikheid as jy ‘n diere-eienaar wil wees.
November 21, 2014 om 12:28 vm
Jerseybulle is bekend daarvoor dat hul hul eie gebied moet patrolleer(weet nie 2ll of 1 l)Dis in hul bloed, kan mos nie die dames aanderkant die draad net los nie. Voertuie het seker altevol soos mooie koeitjies gelyk. Ek maak n grappie! Dis jammer dat hy moes plek maak vir n makker een. Dis die woestes wat meestal die beste bulle is!Ek dink hul weet dit
November 21, 2014 om 8:02 vm
Weet jy, hy het soms meer die lyndrade gepatrolleer, as wat hy die koeie dopgehou het. Maar ons het dogters van hom ook gekry.
November 21, 2014 om 8:08 vm
Miskien het die drade hom te ingehok laat voel(tong in die kies)
November 21, 2014 om 8:19 vm